SATTVA - Centar zdravlja i sreće

Velika Sudarshan Kriya
2019-04-18 19:00 - 20:30, 2019-04-11 19:00 - 20:30, 2019-04-04 19:00 - 20:30, 2019-03-28 19:00 - 20:15, 2019-03-21 19:00 - 20:15, 2019-03-14 19:00 - 20:15 (Europe/Zagreb) | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Članarina:
+ 180 kn za 10 dolazaka u 3 mjeseca
+ 100 kn za 5 dolazaka u 2 mjeseca
+ 20 kn za 1 dolazak
Napomena: Program je otvoren samo onima koji su prošli Art of Living Program sreće (klikni za više informacija).

Joga - cjeloviti pristup
2019-04-18 17:45 - 19:00, 2019-04-16 18:00 - 19:15, 2019-04-11 17:45 - 19:00, 2019-04-09 18:00 - 19:15, 2019-04-04 17:45 - 19:00, 2019-04-02 18:00 - 19:15, 2019-03-28 17:45 - 19:00, 2019-03-26 18:00 - 19:15 and 3 more dates | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
OTKRIJMO ZAJEDNO ŠTO JE PRAVA JOGA!
Cjeloviti pristup jogi se temelji na programu i tehnikama Sri Sri Yoge koju širom svijeta podučava fondacija Art of Living. Približava iskustvo joge početnicima, a onima iskusnima produbljuje njihovu osobnu praksu. Ovo je jedinstveni sat joge koji uključuje pranayame, asane i meditaciju
PRANAYAME
Tradicionalne tehnike upravljanja dahom kojima se on usmjerava, zadržava i otpušta kako bi se upravljalo suptilnim energijama i na taj način energiziralo tijelo i um, te otpustile emocije i stres. Ovdje ćemo raditi nekoliko varijanti, ovisno od sata do sata, uz stručno vodstvo i nadzor.
ZAGRIJAVANJE, ASANE I RELAKSACIJA
Počinjemo s laganim pokretima tijela kako bi ga pripremili za aktivnost. Istezanja, rotacije i brzi pokreti u mjestu su standardni načini zagrijavanja. Završavamo s nekoliko krugova pozdrava suncu koje prvo radimo sporo, a onda ubrzavamo.
Središnji dio sata joge se sastoji od stojećih, ležećih (trbuh i leđa) i sjedećih asana. Pažnja prati pokret i dah što dovodi do vraćanja uma u sadašnji trenutak. Asane se temelje na tradicionalnim hatha yoga asanama koje je Sri Sri Ravi Shankar, utemeljitelj Art of Livinga, postavio u jedinstvenu sekvencu koja potiče unutarnje buđenje.
Na kraju se opuštamo u ležećem položaju uz vođenu yoga nidru. Pažnju redom usmjeravamo u sve dijelove tijela, osjećamo kako smo energizirani i odmorni.
VOĐENA MEDITACIJA
Za potpuno iskustvo joge okrećemo pažnju suptilnim razinama našeg bića. U meditaciji ne radimo ništa, ne želimo ništa i nismo ništa. Potpuno se opuštamo i svoj um usmjeravamo unutra, u tišinu.
CIJENA
Prvi sat je besplatan. Članarina za 4+1 dolaska u roku od 2 mjeseca iznosi promotivnih 100 kn za zaposlene, 70 kn za sve ostale, a za 8+2 dolaska u roku od 3 mjeseca 180 kn za zaposlene, 120 kn za sve ostale. Jedan sat iznosi 25/20 kn.
TERMINI, PRIJAVE I UČITELJI
Redovni satovi joge se održavaju u Sattva – Centru zdravlja i sreće svaki utorak od 18:00 do 19:15 sati, te četvrtak od 17.45 do 19.00 sati. Prijaviti se možete na licu mjesta (prvi sat je besplatan) ili na naše kontakte. Sat joge vode Ivan Palijan i Jasna Ćerić, dugogodišnji učitelji joge

Večer vedske mudrosti
2019-04-16 19:30 - 20:30, 2019-04-09 20:30 - 21:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
URONIMO DUBOKO U ISTINSKO ZNANJE
Vrhunac svih naših napora je samospoznaja, odgovor na pitanja tko smo, što smo i odakle dolazimo. U našoj potrazi za odgovorima trebamo putokaze, a oni od davnina dolaze od onih koji su tim putem prošli prije nas. Vede, pa i onaj mali dio koji je ostao sačuvan, ostaju vrhunac ljudske spoznaje o istinskoj prirodi Sebstva i Univerzuma
ŠTO SU VEDE?
Vedama se naziva cijeli korpus zapisanih tekstova koji su se prije toga generacijama i tisućama godina prenosili usmenom predajom na drevnom jeziku sanskrtu. Postoje saznanja da su stare nekoliko desetaka tisuća godina, starije od svake poznate povijesti, a obuhvaćaju potpuno ljudsko znanje i spoznaju, od znanja o Sebstvu i Univerzumu, do praktičnih znanja o, primjerice, arhitekturi, medicini, glazbi, umjetnosti i društvenim odnosima. Ovo je tek jedan mali njihov djelić koji je ostao sačuvan kroz turbulentnu povijest čovječanstva. I od tog dijela tek je jedan dio sa sanskrta preveo na europske jezike i dostupan je nama. Na, kao i takav, predstavlja neusporediv i nepresušan izvor znanja o samospoznaji.
INDIJSKA FILOZOFIJA
Iz tumačenja Veda i odnosima prema njihovim postulatima razvilo se 6 različitih grana indijske filozofije – njaja, vaišešika, sankhja, joga, mimansa i vedanta. Svaka od njih uzima za polazište jedan postulat ili niz postulata iz kojih onda izvode tumačenje i način oslobođenja. U vedskoj misli, dolaženje do istine, odnosno, logika, nije linearna, nego sferična pa se do istine dolazi naoko kontradiktornim i suprotstavljenim stavovima.
PREDAVANJA
Na večerima vedske mudrosti gledat ćemo i slušati video i audio komentare na klasične vedske spise među koje spadaju Patanđalijeve Joga-sutre, Aštavakra gita, Bhagavad gita, Keno upanišada, Kato upanišada i Išavasja upanišada. Uz njih, bacit ćemo pogled i na niz kraćih osvrta na teme koje obrađuju Vede.
CIJENA
Preporučena donacija za Večer vedske mudrosti je 30 kn.
TERMINI I PRIJAVE
Večer vedske mudrosti se održava u Sattva – Centru zdravlja i sreće svaki utorak od 19:30 do 20:30 sati, nakon sata joge. Informirati se možete na naše kontakte, a termin je otvoren svima. Svako predavanje se simultano prevodi na hrvatski jezik.

SRI SRI YOGA TEČAJ - INTENZIV S JASNOM I IVANOM
2019-04-12 18:00 - 2019-04-14 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Intenzivni tečaj joge od 12 i pol sati koji nas vodi duboko u iskustvo istinskog mira i ravnoteže, te ostavlja s tehnikama i znanjem koje će nas služiti cijeli život. Izuzetan doživljaj za početnike i one s već stečenim iskustvom

Niz tradicionalnih joga položaja u koje možemo ulaziti prema vlastitim sposobnostima
Jednostavne tehnike disanja (pranayame) za umirivanje misli i emocija
Vođene meditacije uvode um u stanje mira i povišene svijesti
Znanje o jogi iz izvornih spisa za dublje razumijevanje životnih procesa
Dodatno znanje i informacije o ayurvedi, drevnoj znanosti o životu, za dobrobit našeg tijela
Pojačana fleksibilnost, ravnoteža i snaga tijela i uma, uz dublje razumijevanje sebe

Opis
U Sri Sri Yogi možemo pronaći pravi ritam i granice našeg tijela, te unutar njih položaje koji nas dovode do dubokog unutarnjeg mira. U deset sati, raspoređenih na 4 dana, polako putem joga asana, pranayama, vođenih meditacija i znanju o jogi i ayurvedi dolazimo do boljeg razumijevanja sebe, svoga, tijela, uma i toliko željenog mira.
Uz mir, pronalazimo stabilnost, fleksibilnost i snagu u svome umu i u svome tijelu. To se sve događa spontano, bez prevelikog napora, jer cijelo vrijeme idemo samo do granica svojih trenutnih mogućnosti. Ono što nas na kraju oduševi, jest da su one puno veće nego što smo mislili! A to je joga. Ako ste mislili da su joga samo fizičke vježbe, ugodno će vas iznenaditi ovo iskustvo i tradicionalna definicija joge kakvom je poznaju drevni vedski spisi iz kojih imamo najstarije zapise o njoj.
Bez obzira jesmo li početnik ili imamo prethodno iskustvo, Sri Sri Yoga će svakom donijeti duboki doživljaj. Satovi Sri Sri Yoge su trenuci humora, veselja, ali i duboke mudrosti koja se dijeli na lagan i svakodnevnim jezikom isporučen način. Za one koji traže duhovnu dimenziju života, uz snagu da se suoče sa izazovima svakodnevice, Sri Sri Yoga je savršen tečaj.
Sri Sri Yoga se, uz ostale Art of Living programe, podučava u preko 150 zemalja u svijetu. Njenu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Sri Sri Yoga tečaju imamo priliku naučiti i iskusiti:

Niz tradicionalnih joga položaja za veću fleksibilnost, snagu i stabilnost tijela i uma
Pranayame (tehnike disanja) za umirivanje uma i balansiranje životne energije
Vođene meditacije kojima dobivamo iskustvo dubine vlastitog bića
Znanje o jogi iz tradicionalnih vedskih izvora poput Patanđalijevih Joga-sutri i Bhagavad-gite
Znanje o ayurvedi, drevnoj znanosti o životu kako bismo pomogli našem tijelu da postigne optimalno zdravstveno stanje
Znanje o prehrani kojom si možemo pomoći i izvući najbolje iz naše prakse

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Tečaj nam omogućava da uvedemo jogu u svoju svakodnevicu, da ovu praksu radimo svakodnevno i promatramo kako rastemo i poboljšavamo vlastiti život u svakome pogledu. Redovni satovi Sri Sri Yoge u SATTVA – Centru zdravlja i sreće pomoći će nam da svoju praksu usavršimo i produbimo. Ukoliko ih još nismo pohađali, Art of Living Program sreće i Tečaj Sahaj Samadhi meditacije će nas naučiti još neke tehnike koje će nam produbiti osjećaj lakoće i energiziranosti.
Cijena
Redovna cijena je 500 kn. Cijena s popustom za umirovljenike, studente i nezaposlene je 400 kn. Cijena za ponavljače je 100 kn, a ako dovedu nekoga sa sobom onda je za njih radionica besplatna.
Termini i učitelji
Radionica se održava u pet termina po 2 i pol sata. radnim danima od 18.00 do 20:30 sati, vikendom od 6.30 do 09.00, te od 18:00 do 20:30 sati.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Radionicu vode Ivan Palijan i Jasna Ćerić, Sri Sri Yoga učitelji s dugogodišnjim iskustvom.

Vege kuhaonica - Proljeće
2019-04-08 18:00 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Proljetna eksplozija boja oko nas reflektirati će se i u našem tanjuru. Priroda se budi pa i mi želimo probuditi naše tijelo okusima, mirisima i hranjivim sastojcima
Bilo koja kombinacija povrća u loncu s vodom može se nazvati povrtnom juhom, isto kao što se bilo koja kombinacija začinjenog sirovog povrća može nazvati povrtnom salatom. Ne moramo biti posebno kreativni ili vješti u kuhinji kako bismo od te kombinacije sastojaka napravili nešto fino. Slanutak s blitvom uz malo maslinovog ulja je ukusan, lagan i hranjiv obrok sam za sebe i možemo ga jesti do kraja sezone. Ječmenu kašu, isto kao heljdinu, zobenu ili prosenu, u kombinaciji sa začinima i povrćem možemo jesti za doručak, ručak ili večeru. Prve su se jagode pojavile pa ih želimo iskoristiti u ukusnom kolaču, dok za osvježenje imamo limunadu s đumbirom za koju je ovo taman vrijeme. Ljeti ipak te namirnice previše griju, dok nam sada čak i trebaju dati pomoć za imunitet.
ŠTO KUHAMO
+ Povrtna juha
+ Slanutak s blitvom
+ Ječmena kaša s povrćem
+ Tikvice s koprom
+ Povrtna salata
+ Limunada s đumbirom
+ Kolač s jagodama
ZDRAVA PREHRANA
Ne postoji zdrava hrana, postoji samo zdravi način prehrane. Par organski uzgojenih namirnica ne čine zdravu prehranu, nego njihova kombinacija i način pripreme kojim se zadržavaju njihove hranjivi tvari. Zdrav obrok zadovoljava potrebe organizma za svim esencijalnim nutrijentima, koje dobivamo iz sirovog povrća, kuhanog povrća, žitarica, grahorica, sjemenki i orašastih plodova.
SADRŽAJ RADIONICE
U dva sata radionice imamo prilike čuti i vidjeti kako izgleda cjeloviti vegetarijanski obrok, kako pravilno koristiti namirnice i začine, te na koji način ih je najbolje pripremiti kako bi se sačuvali njihovi hranjivi sastojci. Koristimo sezonsko povrće i voće koje se može nabaviti kod lokalnih proizvođača i dobavljača. Biramo organski uzgojene žitarice i grahorice koje odgovaraju našim trenutnim potrebama za nutrijentima, sjemenke i orašaste plodove koji će upotpuniti prehranu i začine koji će obrok učiniti ukusnijim i probavljivijim. Svaki obrok mora zadovoljiti svih naših pet osjetila.
VODITELJI RADIONICE
Jasna Ćerić i Ivan Palijan su dugogodišnji učitelji joge i vegetarijanci. Jasna je nakon petogodišnjeg studija nutricionizma stekla titulu magistre nutricionizima. Ivan je i učitelj ayurvedskog kuhanja pa njihova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za radionicu je 100 kn. Možete je uplatiti prije početka radionice na žiro-račun udruge SATTVA – Centar zdravlja i sreće ili je ostaviti u kutiji za donacije pri dolasku na radionicu.
Radionica traje oko dva i pol sata, od 18:00 do 20:30, a prijaviti se možete do dan prije početka radionice na naše kontakte.

Patanđali Joga sutre: Komentar Sri Sri Ravi Shankara - 11. dio
2019-04-02 19:30 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Otkrijmo pravu znanost i filozofiju koja se krije iza joge u online komentaru spisa Patanđali Joga sutre duhovnog učitelja Sri Sri Ravi Shankara od 25. veljače do 3. ožujka

Životna prilika
Joga je snažan alat koji harmonizira um i tijelo i omogućuje nam da razvijemo svoj puni potencijal. Ove veljače, uđimo u suptilno razumijevanje joge i otkrijmo je u njenoj najčišćoj i najjednostavnijoj formi. Zaronimo dublje u dubine joge u ekskluzivnom online komentaru Patanđali Joga sutri duhovnog učitelja Sri Sri Ravi Shankara.
Učvrstimo sebe u jogi
Patanđali joga sutre je dvije tisuće godine stara zbirka principa joge koje je iznio veliki mudrac Patanđali. Potpuni vodič za svakog tragatelja, Patanđalijeve Joga sutre osnažuje nas praktičnim alatima kojima postajemo gospodari svoga uma i učvršćujemo sebe u jogi.
Neka nas direktno vodi duhovni učitelj
Pridružimo se duhovnom učitelju Sri Sri Ravi Shankaru dok se ponovo vraća i otkriva Patanđalijeve najveće principe nakon gotovo tri desetljeća. Pretvorimo ovo nevjerojatno znanje u prekrasno iskustvo pod direktnim vodstvom duhovnog učitelja. Budimo dijelom ovog događaja koji mijenja život online ili pri zajedničkom gledanju u SATTVA – Centru zdravlja i sreće.
Dobrobiti

Naučimo vladati svojim umom.
Dostignimo čistoću u mislima i dijelima.
Otkrijmo načine na koje možemo svladati prepreke na putu.
Razvijmo svoju intuiciju.
Naučimo načine kojima možemo iskorijeniti nesreću iz svog života.
Naučimo metode kojima se možemo učvrstiti u jogi

Što su Patanđali Joga sutre?
Joga sutre su zbirka principa joge koje je izio veliki mudrac Patanđali. Iako su pisane prije više od 2000 godina ove sutre (komentari složeni u kratkoj stihovanoj formi; aforizmi) čine osnovu moderne joge i suštinski su bitni za svakog entuzijasta joge i duhovnog tragatelja.
Zašto bismo trebali gledati ove komentare?
Patanđali Joga sutre nude uvid u praksu joge i njene različite grane. Sudjelovanjem u ovom komentaru naučit ćemo filozofiju joge u njenom najčišćem obliku i upoznati se s alatima kojima možemo ukrotiti pune potencijale našeg uma.
Tko bi trebao gledati ovaj komentar?
Mudrost Patanđali Joga sutri je izinimno moćna i korisna za svakoga. Ako smo joga entuzijasti ili duhovni tragatelji, ovaj komentar Sri Sri Ravi Shankara će nam pomoći da razumijemo koncepte i principe filozofije joge s lakoćom.
Trebamo li pročitati Patanđali Joga sutre prije gledanja komentara?
Ukoliko nismo čitali ili gledali komentare na Patanđali joga sutre u prošlosti i dalje možemo gledati ovaj komentar. Prijašnje znanje ovog spisa nije obavezno.
Ne znam čitati niti pisati sanskrt. Hoću li moći razumjeti sutre?
Da, komentar će biti na engleskom, a simultano ćemo ga prevoditi na hrvatski.
Cijena programa

Cijena je 200 USD, a za direktno gledanje ili gledanje snimke će svih sedam dijelova komentara biti dostupni do 3. travnja. Prijaviti se možete OVDJE.
Preporučena donacija za grupno gledanje u SATTVA centru u naznačenim terminima je 250 kn za cijeli program od 7 komentara ili 40 kn po terminu. Možete doći i na pojedinačne termine.

Termini grupnog gledanja u SATTVA Centru

UTO, 26.02., 19:30 – 20:30 (nakon joge)
ČET 28.02., 20:15 – 21:15 (nakon sudarshan kriye)
UTO, 05.03., 19:30 – 20:30 (nakon joge)
ČET 07.03., 20:15 – 21:15 (nakon sudarshan kriye)
UTO, 12.03., 19:30 – 20:30 (nakon joge)
ČET 14.03, 20:15 – 21:15 (nakon sudarshan kriye)
UTO, 19.03., 19:30 – 20:30 (nakon joge)

Mjesto održavanja
SATTVA – Centar zdravlja i sreće, Varaždinska 20 C, 42201 Beretinec. Možete nas kontaktirati na: web: www.sattva-centar.hr, email: sattva@sattva-centar.com, tel: 042/350-513, mobitel: 091/6000-245 (Ivan).

TEČAJ AYURVEDSKOG KUHANJA U ZAGREBU
2019-03-29 18:00 - 2019-03-31 15:00 | Happiness centar Zagreb, Gajeva 38, Zagreb, Grad Zagreb, 10000, Croatia (Local Name: Hrvatska)
Drevno znanje ayurvede, znanosti o životu, omogućuje nam da svoje obroke planiramo sukladno našim potrebama, našoj tjelesnoj konstituciji, godišnjem dobu, dobijemo optimalnu količinu nutrijenata i energije, te oduševimo svih naših pet osjetila!

Naučimo pripremati obroke za naše specifične potrebe i potrebe naših ukućana
Osjećamo se laganima i punima energije uslijed eliminacije suvišne vrste i količine hrane
Pripremamo hranu na jednostavan način kako bismo zadržali maksimum hranjivih tvari
Usvojimo principe o pet elemenata i tri doše od kojih je sastavljeno naše tijelo i okolina
Osnovno znanje o prikladnosti pojedinih namirnica za određene tjelesne konstitucije
Naučimo razumijevati i osvijestimo procese u svojem tijelu o kojima ovisi naše zdravlje

Znati kuhati znači znati i jesti. Da bismo zadržali zdravlje trebali bismo jesti odgovarajuću vrstu hrane u odgovarajuću količini, odgovarajućim omjerima i pripremljenu na odgovarajući način. Ayurvedsko kuhanje znači baš to i nije nimalo komplicirano. Ayurveda je drevna vedska znanost o životu i bazira se na proučavanju prirodnih zakona i njihovom poštivanju.
Da bismo pripremili hranu na ayurvedski način, odnosno na način koji najviše odgovara našoj tjelesnoj konstituciji, trebamo usvojiti i razumjeti neke principe. Sve u našem tijelu i našoj okolini je napravljeno od pet elemenata (prostor, zrak, vatra, voda, zemlja), odnosno njihovih kombinacija koje čine tri doše (vata, pita, kapha). Naša tjelesna konstitucija je kombinacija tih doša i ovisno o onoj koja je dominantna, biramo hranu koju ćemo konzumirati.
Isti elementi, odnosno doše, su prisutni, dakako, i u hrani, a naučit ćemo i načine kako pripremiti namirnice kako bismo iz njih izvukli maksimum i učinili ih najprikladnijima za konzumaciju. Pravilo je da ih učinimo što probavljivijima, da omogućimo tijelu što lakšu eliminaciju suvišnih tvari, ne remetimo naše doše i učinimo ukusnima za prste polizati!
Tečaj ayurvedskog kuhanja se u Indiji unutar Art of Living fondacije podučava proteklih desetak godina, a zadnjih godina se podučava i u Europi. Podučavaju ga osposobljeni i motivirani učitelji, u čijem znanju i ukusnoj hrani već uživa na tisuće ljudi.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Tečaju ayurvedskog kuhanja imamo priliku naučiti i kušati:

Kako pripremati cjelovit obrok koji uključuje juhu, glavno jelo, prilog, salatu i desert
Veganske obroke koji potpuno zadovoljavaju sve potrebe našeg organizma
Praktično znanje i tehnike potrebne za pripremu kvalitetnih obroka
Teorijsko znanje o ayurvedi, o njenim principima i tumačenju prirodnih zakona
Znanje o namirnicama, njihovim svojstvima i odnosima prema pojedinim došama
Detox organizma prilikom 3 dana tečaja čija je posljedica osjećaj lakoće i energiziranosti

Preduvjeti
Nema ih. Svatko stariji od 18 godina može pristupiti tečaju. Preporučamo prije tečaja obaviti konzultacije s ayurvedskim liječnikom, ako još nisu napravljene. Ukoliko postoje neke zdravstvene tegobe ili netolerancija na hranu jelovnik na tečaju se prilagođava prema tome.
Što nakon toga?
Tečaj nam omogućava da uvedemo nove zdrave navike u svoju svakodnevicu. Principi koje ovdje naučimo i tehnike kuhanja koje isprobamo, omogućuju nam da svakom receptu i namirnici pristupimo na pravilan način pa čak i onu hranu koju volimo, a isprva ne djeluje da je u skladu s ayurvedskim principima i čini se da nam ne odgovara, možemo pripremiti na zdraviji način. Za holistički pristup zdravlju preporučamo ostale tečajeve Art of Livinga, Art of Living Program sreće za smanjivanje stresa i Sri Sri Yoga tečaj za fizičku kondiciju.
Cijena i plaćanje
Redovna cijena je 760 kn. Cijena za ponavljače je 300 kn. Plativo je i do 6 rata kreditnim i bankovnim karticama.
Termini, prijave i učitelj
Radionica se održava od radnim danom od 18:00 do 21:00 sat, vikendom od 12:00 do 15:00 sati.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Radionicu vodi Ivan Palijan, Art of Living učitelj s dugogodišnjim iskustvom i certificirani učitelj ayurvedskog kuhanja.
REKLI SU O TEČAJU
„Radionica je odlično koncipirana – prvo se detaljno obrađuje teoretski dio kroz predavanje i raspravu nakon čega slijedi kuhanje i druženje. Naravno, hrana je jako ukusna, ali najviše mi se svidjela energija predavača i polaznika koji su uvelike pridonijeli doživljaju cijele radionice.“ Martina M. (Pula)
„Tečaj ayurvedskog kuhanja mi je bio izuzetno zanimljiv i kreativan. Topla preporuka svima koji se žele zdravo hraniti i obogatiti svoje kulinarsko znanje i umijeće. Bilo je kombinacija žitarica, grahorica, voća, povrća i originalnih začina koje mi nikada ne bi pale na pamet, a koje su bile više nego ukusne. Ivan je odličan prezentator, vidi se da jako voli to što radi.“ Dragana M. (Zagreb)
„Hvala za recepte i za sve što naučeno. U vrlo ugodnoj i ležernoj atmosferi otkrili smo svakakve tajne i prikazane su nam u praksi kroz kuhanje. Promijenila sam stajalište prema hrani i sada je promatram kroz potrebe i konstitucije u obitelji. Vidi se da Ivan radi s entuzijazmom, pa ga ovim podržavam da nastavi uživati u odabranom poslu.“ Kornelija M. (Cres)

Patanđali Joga sutre: Komentar Sri Sri Ravi Shankara - 10. dio
2019-03-28 20:15 - 21:15 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

Patanđali Joga sutre: Komentar Sri Sri Ravi Shankara - 9. dio
2019-03-26 19:30 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

Mala škola vege kuhanja u SATTVA centru - Žitarice
2019-03-25 18:00 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
OBAVEZAN DIO SVAKOG VEĆEG OBROKA
Šesto poglavlje Male škole vege kuhanja u SATTVA centru se održava 25. ožujka u 18.00 sati. Žitarice su sastavni dio svakog glavnog obroka, na raspolaganju su nam razne vrste, ali trebamo naučiti kako i u kojem obliku ih pripremati, te zašto ograničiti njihovu konzumaciju.
SVAKODNEVNI OBROCI
Žitarice jedemo za doručak, ručak i večeru, po jednu vrstu u svakom obroku kako bismo olakšali probavljivost. Za doručak su to obično lakše probavljive kaše, za ručak je žitarica dio glavnog cjelovitog dnevnog obroka, a za večeru jedemo laganu kombinaciju s povrćem. Dostupni su nam riža, heljda, ječam, proso, kukuruz, pšenica, quinoa, amarant…
ŠTO ĆEMO KUHATI?
Jutarnju kašu radimo od žitnih pahuljica ili raskuhanih cijelih zrna kako bismo olakšali probavu. Ukoliko nam u ovom obroku prevladavaju ugljikohidrati, tada tijekom dana smanjimo njihov unos. Idealno bi i za doručak bilo imati balansirani obrok s povrćem i proteinom pa ćemo napraviti jednu slatku i jednu slanu kombinaciju. Ručak je obavezan cjeloviti obrok koji se sastoji od jednakog omjera žitarice, grahorice, kuhanog povrća i sirovog povrća. Žitarica je ovdje prilog ili može biti glavno jelo pa ćemo vidjeti varijacije na tu temu. Za večeru ćemo jesti laganije, pri čemu možemo i izostaviti protein iz obroka, ali, ako možemo, uvesti juhu, pa je obrok u jednom loncu odličan izbor za večeru sa čime ćemo se onda poigrati.
ZAŠTO TREBAM DOĆI NA RADIONICU?
Kao i svako poglavlje Male škole vege kuhanja i ovo je osmišljeno kako bismo iz naših svakodnevnih obroka izvukli najviše, te ih pripremali brzo i s lakoćom. Tradicionalne i nove recepte ćemo obogatiti znanjem iz nutricionizma i ayurvede, a tehnikama pripreme hrane olakšati si probavu i život. Želimo svaki dan jesti kvalitetno bez da provodimo jako puno vremena u kuhinji.
VODITELJI RADIONICE
Jasna Ćerić i Ivan Palijan su dugogodišnji učitelji joge i vegetarijanci. Jasna je nakon petogodišnjeg studija nutricionizma stekla titulu magistre nutricionizima. Ivan je i učitelj ayurvedskog kuhanja pa njihova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za Malu školu vege kuhanja u SATTVA centru je 120 kn po poglavlju.. Možete je uplatiti prije početka radionice na žiro-račun Udruge SATTVA – Centar zdravlja i sreće ili je ostaviti u kutiji za donacije pri dolasku na radionicu. Radionica se održava 25. ožujka 2019. od 18.00 i traje oko 2 i pol sata, a prijaviti se možete na naše kontakte do dan prije održavanja. Svi recepti s radionice su dostupni polaznicima.

Patanđali Joga sutre: Komentar Sri Sri Ravi Shankara - 8. dio
2019-03-21 20:15 - 21:15 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

Patanđali Joga sutre: Komentar Sri Sri Ravi Shankara - 7. dio
2019-03-19 19:30 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

ART OF LIVING PROGRAM SREĆE S IVANOM I JASNOM
2019-03-15 18:00 - 2019-03-17 13:00 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Radionica u kojoj, uz jogu, vježbe disanja, meditaciju i praktično znanje, učimo sudarshan kriyu – središnju i jedinstvenu tehniku Art of Livinga za smanjivanje stresa, podizanje razine energije i pronalaženje dubljeg uporišta u životu

Redovitim prakticiranjem sudarshan kriye se trajno rješavamo stresa
Učimo prepoznati obrasce ponašanja našeg uma i kako se nositi s njima
Kontroliranjem vlastitog daha možemo utjecati na naše misli i emocije
Jednostavne vježbe istezanja opuštaju tijelo
Jogom i tehnikama disanja pripremamo se za meditaciju
Otkrivamo kako smo nepresušni izvor entuzijazma, ljubavi, mira i radosti

U tri dana, u ukupno 9 sati radionice, imamo priliku naučiti jednostavne joga vježbe, tehnike disanja, sudarshan kriyu, iskusiti meditaciju i ponijeti kući jednostavne mudrosti koje će nam pomoći da osmijeh i razinu energije koju steknemo zadržimo i povećamo na dugo vremena. Cilj je radionice potaknuti nas da osjetimo unutarnji mir, ljubav i izvor čiste sreće koji smo mi sami.
U životu svi želimo biti sretni. Zapravo, sve što radimo, radimo kako bismo bili sretni, trčimo za vanjskim poticajima kako bismo je ostvarili. No, izvor sreće smo mi sami, a kada to otkrijemo, ona nas nikada više ne napušta, bez obzira na situaciju. Kako bismo to otkrili i zadržali potrebno je primijeniti neke tehnike i znanje.
Sudrashan kriyu je svijetu dao Sri Sri Ravi Shankar, osnivač fondacije Art of Living. Tajna daha leži u tome da njime možemo utjecati na naš um i da se svaki umni obrazac, poput misli i emocija, može povezati s dahom. Ovisno o tome kako se osjećamo to utječe na naš dah, ali možemo djelovati i u suprotnom smjeru.
Art of Living Program sreće se, uz ostale Art of Living programe, podučava u preko 150 zemalja u svijetu. Njegovu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Na Art of Living Programu sreće imamo priliku naučiti i iskusiti:

Joga asane kroz jednostavne položaje za koje nije potrebno prethodno iskustvo
Pranayame (tehnike disanja) kojima umirujemo naš um
Sudarshan kriyu koja djeluje na fizički, mentalni i duhovni aspekt našeg bića i vodi nas u duboko i energizirajuće unutarnje iskustvo
Vođene meditacije koje um vode prema unutra i opuštaju nas tjelesno i mentalno
Niz praktičnih mudrosti koje nam pomažu da sačuvamo mir svoga uma u svakodnevnim situacijama
Načine kako poboljšati svoju djelotvornost na poslu i odnose s drugim ljudima
Kako upoznati i prihvatiti sebe.

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Iskustvo radionice i sudarshan kriye promijenile su nabolje živote milijuna ljudi. Kako bi se dobio njihov maksimum, potrebno je naučeno na radionici nastaviti prakticirati. Svaki sudionik dobiva niz tehnika, tzv. kućni program, koji se sastoji od jednostavnih joga vježbi, tehnika disanja (pranayama) i sudarshan kriye. Preporuča se nakon radionice nastaviti s tečajem sahaj samadhi meditacije i Art of Living Tečajem tišine kako bi se dobili kompletno Art of Living iskustvo.
Cijena
Redovna cijena je 750 kn. Cijena s popustom za umirovljenike, studente i nezaposlene je 500 kn. Cijena za ponavljače je 100 kn, a ako dovedu nekoga sa sobom onda je za radionica besplatna.
Termini, prijave i učitelji
Radionica traje radnim danom od 18:00 do 21:00 sat, vikendom od 10:00 do 13:00 sati.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Tečaj vode Ivan Palijan i Jasna Ćerić, Art of Living učitelji s dugogodišnjim iskustvom.

Patanđali Joga sutre: Komentar Sri Sri Ravi Shankara - 6. dio
2019-03-14 20:15 - 21:15 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
